બનવાકાળે એવું બન્યું કે એક ગૃહસ્થના ઘરે રસોઈ કરતાં હતાં તેમને ત્યાં મીના નામની કામવાળી લાદી લૂછવાનું કામ કરતી હતી. એક દિવસ તેણે અંજનાબહેનને જણાવ્યું કે જોગિન્દર રજાક નામના માણસને ઓળખું છું જે ચાલી બાંધવાનું કામ કરે છે, બંધાતી ચાલીની એક રૂમ પાંચ લાખ રૂપિયાની થશે, આથી આપના બજેટમાં પણ બેસી જશે. જોગિન્દરને મળવું હોય તો મોહન અને સંજય નામની વ્યક્તિ મારફત જવું પડશે એમ પણ જણાવ્યું. મીનાબહેને મોહન અને સંજયની ઓળખ કરાવી આપી અને મોહન-સંજયે જોગિન્દરનો મેળાપ કરાવી આપ્યો. ગોપીચંદવાડીનો દાદલાણી પાર્ક જે થાણેના બાળકુમ વિસ્તારમાં છે ત્યાં અંજનાબહેનને લઈ જવામાં આવ્યાં. ચાલી બાંધવાનું કાર્ય ચાલુ હતું એ અંજનાબહેને નજરોનજર જોયું. જોગિન્દરના માણસ નામે ભાસ્કરે રૂમ બાબતે માહિતી આપી. એક રૂમ-રસોડાવાળી રૂમ દાખવી, જે અંજનાબહેનને પસંદ પડતાં પાંચ લાખ રૂપિયામાં રૂમનો સોદો નક્કી થયો. રકમ કેવી રીતે ચૂકવશો એવા ભાસ્કરના સવાલના જવાબમાં અંજનાબહેને ચુકïવણી ચેકથી કરવાની વાત કરી, જે તેણે માન્ય કરતાં સોદો પાકો થયો.